Z A P I S N I K

**sa XII sjednice Uređivačkog odbora**

**održane 26. januara 2021. godine, u 11 h**

**Sjednici su prisustvovali:** prof. dr Nataša Ružić, prof. dr Liljana Vučković, prof. dr Anđelka Šćepanović, doc. dr Zdenka Dragašević, prof. dr Gojko Joksimović [od 11:06 časova], prof. dr Mileta Janjić, prof. dr Miloš Knežević, prof. dr Stevo Popović i prof. mr Predrag Janković.

**Sjednicom je predsjedavao:** prof. dr Stevo Popović, glavni i odgovorni urednik.

Sjednici nijesu prisustvovali: prof. dr Draginja Vuksanović Stanković, doc. dr Spomenka Delibašić i prof. dr Vladimir Drekalović i prof. mr Ratko Odalović.

Glavni i odgovorni urednik je otvorio sjednicu, utvrdio da postoji potrebna većina za rad. Dao je potrebna objašnjenja o predloženom dnevnom redu i stavio ga usvajanje. Dnevni red je jednoglasno usvojen (deset glasova „za”).

Uređivački odbor je radio prema utvrđenom

**D N E V N O M R E D U :**

1. Usvajanje Zapisnika sa X sjednice Uređivačkog odbora od 23. decembra 2020. godine i Zapisnika sa XI sjednice Uređivačkog odbora od 29. decembra 2020. godine;
2. Razmatranje konkursnih prijava za nastavne publikacije;
3. Razmatranje Zapisnika Komisije (provjera originalnosti djela);
4. Formiranje radne grupe za izradu izmjena i dopuna Pravilnika o izdavačkoj djelatnosti; i
5. Ostalo.

**I tačka**

Zapisnici su jednoglasno usvojeni (sedam glasova „za”).

**II tačka**

Uređivački odbor je postupkom glasanja (sedam glasova „za”) jednoglasno donio sledeći akt:

„O D L U K U

1. Konstatuje se da je prijava prof. dr [podaci o autoru uklonjeni, prim. zapisničara], br. 01/9-5516 od 18.12.2020. godine na Konkurs za objavljivanje nastavne literature i ostalih nekontinuiranih publikacija 2020. godine, blagovremena i potpuna.

2. Prof. dr [podaci o uredniku uklonjeni, prim. zapisničara] dodjeljuje se na vođenje postupka njegove ocjene rukopis „Dijagnoza i prevencija komplikacija dijabetesnog stopala”, autorke prof. dr [podaci o autoru uklonjeni, prim. zapisničara].

4. Zadaci urednika iz tačke 2 ove odluke utvrđeni su Pravilnikom.

5. Ova odluka stupa na snagu danom njenog donošenja.”

**III tačka**

Glavni i odgovorni urednik je dao riječ predsjedniku Komisije za utvrđivanje eventualne sumnje da postoje elementi koji bi se mogli tumačiti kao plagijat, prof. dr Milošu Kneževiću. Prof. dr Knežević je izložio rezultate sprovedene kontrole. Kod djela „Urbanističko planiranje” utvrđeno je da se ne radi o plagijatu, već o povredi pravila postupka, jer je djelo objavjeno na sajtu Arhitektonskog fakulteta, bez pribavljenog zaključka Uređivačkog odbora. Kod djela „Researches” utvrđeno je da u jednom od radova u monografji nijesu navedeni priređivač i autori spojenih radova koji su doprinijeli stvaranju rada. Pored toga, Komisija je smatrala da treba adekvatno navesti originalni izvor ukoliko se radi o autocitatima.

[prof. dr Gojko Joksimović se priključio sjednici u 11:06 časova]

\* \* \*

Uređivački odbor je postupkom glasanja (osam glasova „za”) jednoglasno donio sledeći akt:

„O D L U K U

1. Prihvata se za publikovanje djelo „Urbanističko planiranje, Kasarna Morača, Podgorica” predloženo od strane Uređivačke komisije Arhitektonskog fakulteta, podneskom br. 01-4835 od 10.11.2020. godine.

2. Izvještaj Uređivačke komisije Arhitektonskog fakulteta, njihov zavodni br. 01-1301/20 od 09.11.2020. godine, recenzija br. 1301-1/20 od 09.11.2020. godine, izvještaj o sprovedenoj provjeri na plagijat i Zapisnik sa sastanka Komisije Uređivačkog odbora, br. 01/9-167 od 20.01.2021. godine, čine sastavni dio ove odluke.

3. Ova odluka stupa na snagu danom donošenja.”

\* \* \*

Uređivački odbor na Univerzitetu Crne Gore jednoglasno je zauzeo stav (osam glasova „za”) da postupak provjere djela na plagijarizam treba da se optimizuje i da se uređivačke komisije organizacionih jedinica informišu o tome.

Uređivačka komisija, prije nego što predloži djelo za publikovanje, treba da se obrati Uređivačkom odboru zahtjevom da sprovede provjeru na plagijarizam.

Uređivački odbor će sprovesti provjeru i dostaviti izvještaj o rezultatima provjere Uređivačkoj komisiji.

Ukoliko djelo ispunjava kriterijume iz Odluke o korišćenju softvera za utvrđivanje plagijata na Univerzitetu Crne Gore (Bilten UCG, br. 428/18) Uređivačka komisija može da predloži djelo za publikovanje.

\* \* \*

Uređivački odbor na Univerzitetu Crne Gore jednoglasno je zauzeo stav (osam glasova „za”) da se uputi dopis Uređivačkoj komisiji Arhitektonskog fakulteta kojim će se zahtijevati da preduzmu aktivnosti za koje Komsija smatra da će preduprijediti eventualno buduće kršenje pravila postupka od strane zaposlenih na Univerzitetu Crne Gore-Arhitektonskom fakultetu.

\* \* \*

Uređivački odbor na Univerzitetu Crne Gore jednoglasno je zauzeo stav (osam glasova „za”) da se uputi dopis Uređivačkoj komisiji Građevinskog fakulteta kojim će se tražiti da da podnosilac prijave otkloni uočene nedostatke i da Odboru dostavi ispravljeni rad kako bi se postupak nastavio.

**IV tačka**

Uređivački odbor je jednoglasno (osam glasova glasova „za”) zauzelo stav da se oformi neformalna radna grupa sa zadatkom da pripremi radnu verziju Pravilnika o izmjenama i dopunama Pravilnika o izdavačkoj djelatnosti Univerziteta Crne Gore, shodno predlogu rektora br. 01-5583 od 23.12.2020. godine za narednu sjednicu Uređivačkog odbora Univerziteta Crne Gore, u sastavu:

* prof. dr Stevo Popović, predsjednik,
* prof. dr Draginja Vuksanović Stanković,
* prof. dr Gojko Joksimović,
* Ivan Živković i
* Mirko Gajović.

**V tačka**

Članovi Uređivačkog odbora su razmatrali mogućnosti i posledice koje se odnose na prodaju univerzitetskih publikacija.

Sjednica je okončana u 11:37 časova.

Zapisnik sačinio Glavni i odgovorni urednik

Mirko Gajović Prof. dr Stevo Popović